fossile aper
Store norske leksikon,Realfag,Paleontologi,Virveldyr,Menneskeapefamilien
Fossile rester etter aper er forholdsvis sjeldne, og dette har sammenheng med at de gjennom det meste av sin omkring 50 millioner år lange historie har vært tropiske og subtropiske arter. Sjansen for at dyr som lever under slike forhold skal bli bevart som fossiler er meget små.
De første artene er kjent fra eocen. De funn som er gjort viser at halvapene var forholdsvis tallrike i eocen. I samme periode kom antagelig vestapene til Sør-Amerika og ble isolert der helt frem til slutten av tertiær, da det igjen ble landforbindelse mellom Sør- og Nord-Amerika.De første rester av fossile østaper og menneskeaper er kjent fra oligocen og de har i hele sin utviklingshistorie vært knyttet til Eurasia og Afrika.I 2009 presenterte en forskergruppe fossilet Ida, et 47 millioner år gammelt fossil som en forløper til de antropoide apene. Les mer i Store norske leksikon primater  mennesket (Opprinnelse og utvikling).